Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 14 พ.ย.65
Daily Focus-บล.ฟินันเซีย ไซรัส ประจำวันที่ 14 พ.ย.65
14 พ.ย. 2565

บล.ฟินันเซีย ไซรัส ประเมินแนวโน้มตลาดวันนี้ (14 พ.ย.65) คาด SET Index แกว่งตัว Sideways Up ในกรอบ 1,630-1,650 จุด หลังสัปดาห์ก่อนปรับตัวขึ้นได้ค่อนข้างดีและทะลุแนวต้าน 1,635 จุดได้ ภาพรวมตลาดยังคงตอบรับและคาดหวังเชิงบวกต่อเนื่องจากตัวเลขเงินเฟ้อ CPI ของสหรัฐฯเดือน ต.ค. ที่ออกมาต่ำกว่าตลาดคาด และคาดหวังการชะลอการตึงตัวของนโยบายการเงินของ FED ในระยะถัดไป
นอกจากนี้ตลาดยังคงคาดหวังเชิงบวกต่อจีนที่เริ่มผ่อนคลายมาตรการ COVID-19 โดยลดวันกักตัวเหลือ 8 วันจาก 10 วัน ยังเป็น Sentiment บวกต่อกลุ่ม Reopening Play ส่วนการประกำไรบริษัทจดทะเบียนไตรมาส 3/65 เข้าสู่ช่วงโค้งสุดท้าย โดยรวมต่ำกว่าคาดจากกลุ่มพลังงานและปิโตรเคมี ส่วนกลุ่ม Domestic/Reopening Play โดยรวมไม่ถึงกับแย่และคาดแนวโน้ม 4Q22 จะเร่งตัวตามปัจจัยฤดูกาลและเศรษฐกิจที่ฟื้นตัวต่อเนื่อง ภาพรวมยังคงเอื้อให้กระแสเงินทุนยังอยู่ในทิศทางไหลเข้า
กลยุทธ์ : เลือกเก็งกำไรหุ้นที่งบไตรมาส 3/65 แข็งแกร่ง // ถือลงทุนต่อเนื่องหลังสะสมหุ้นเพิ่มไปแล้วช่วงปรับฐาน
หุ้นเด่นเดือน พ.ย. :  BBL, DOHOME, EKH, MAKRO, NOBLE